Κατσίκι κατσαρολάτο με κεφίρ και άνηθο
Κατσίκι κατσαρολάτο με κεφίρ και άνηθο, ο συνδυασμός αυτός θα δημιουργήσει ένα πιάτο ιδιαίτερα νόστιμο και σίγουρα όχι συνηθισμένο.
3 κιλά κατσίκι, κατά προτίμηση σπάλα και μπούτι, με το κόκαλο, σε κομμάτια, 1 κουτ. γλυκού πιπέρι καγιέν, 1 κουτ. γλυκού κουρκουμάς, σε σκόνη, 800 γρ. κρεμμύδια ξερά, χοντροκομμένα, 300 γρ. φρέσκο κρεμμυδάκι, σε φετάκια, 2 1⁄2 μάτσα άνηθος ή μάραθος, χοντροκομμένα, 2 κουτ. σούπας φρέσκο θυμάρι, ψιλοκομμένο, 5 σκελίδες σκόρδο, χοντροκομμένες, 500 ml λευκό κρασί, ξηρό, χυμός και ξύσμα από 1 1⁄2 λεμόνι, 400 γρ. κεφίρ, 140 ml ελαιόλαδο, αλάτι, πιπέρι φρεσκοτριμμένο
Βγάζουμε το κατσίκι από το ψυγείο, του κάνουμε μασάζ με το πιπέρι καγιέν, τον κουρκουμά και αλάτι και τα αφήνουμε για 1 ώρα εκτός ψυγείου.Σε μια μεγάλη κατσαρόλα ζεσταίνουμε το μισό λάδι σε δυνατή φωτιά και σοτάρουμε το κρέας για 7-8 λεπτά ή μέχρι να ροδίσει καλά. (Αν χρειαστεί, το κάνουμε σε δόσεις.) Βγάζουμε το κατσίκι, προσθέτουμε το υπόλοιπο λάδι, μετριάζουμε τη φωτιά και σοτάρουμε το ξερό κρεμμύδι για 10 λεπτά, μέχρι να μαραθεί και να ξανθύνει. Προσθέτουμε το φρέσκο κρεμμυδάκι και το σκόρδο και σοτάρουμε για 3-4 λεπτά.Ξαναβάζουμε τα κομμάτια του κρέατος στην κατσαρόλα και σβήνουμε με το κρασί. Ανακατεύουμε για 3-4 λεπτά, μέχρι να εξατμιστεί το αλκοόλ.Συμπληρώνουμε με νερό μέχρι σχεδόν να καλυφθεί το κατσικάκι και χαμηλώνουμε τη φωτιά. Μαγειρεύουμε για 1 1⁄2 ώρα. Προσθέτουμε τον άνηθο, το θυμάρι, το ξύσμα και τον χυμό λεμονιού και αλατοπίπερο, και μαγειρεύουμε για ακόμα 10 λεπτά ή μέχρι να γίνει το κατσικάκι.Αδειάζουμε όση από τη σάλτσα μπορούμε, την περνάμε από σουρωτήρι και τη ρίχνουμε σε ένα τηγάνι.  Μαγειρεύουμε σε μέτρια φωτιά μέχρι να δέσει.Σε ένα μπολ ρίχνουμε το κεφίρ και χτυπάμε με το σύρμα χειρός μέχρι να σφίξει.Κατεβάζουμε τη σάλτσα από τη φωτιά, προσθέτουμε το κεφίρ και ανακατεύουμε καλά μέχρι να ενσωματωθεί.Περιχύνουμε το κατσικάκι με τη σάλτσα και σερβίρουμε με πατάτες οφτές ή πουρέ.
Γάλα,Κατσίκι,Πάσχα